Aprovació del model d'autoliquidació 960
Presentació, pagament i documentació annexa
Model d'autoliquidació número 960
Model de dades de subministrament d'informació
La Generalitat té, d'acord amb l'article 203.5 de l'Estatut d'autonomia de Catalunya, competències per a establir, mitjançant una llei del Parlament, els seus tributs propis, sobre els quals té capacitat normativa.
D'acord amb aquesta competència, la Llei 4/2014, de 4 d'abril, de l'impost sobre els dipòsits en les entitats de crèdit, va crear un tribut que grava els dipòsits constituïts pels clients en les entitats de crèdit sempre que comportin l'obligació de restitució, amb independència del seu negoci i varietat jurídica.
Els articles 2 i 3 del Reglament de l'impost sobre els dipòsits de les entitats de crèdit, aprovat pel Decret 126/2014, de 23 de setembre, pel qual s'aprova el Reglament de l'impost sobre els dipòsits en les entitats de crèdit i de modificació del Reglament de l'impost sobre successions i donacions, aprovat pel Decret 414/2011, de 13 de desembre, regulen diversos aspectes relatius a la presentació i pagament de l'autoliquidació de l'impost.
Es fa palesa, doncs, la necessitat que s'aprovi el model d'autoliquidació corresponent.
S'aprova el model d'autoliquidació número 960 que figura a l'annex 1 d'aquesta Ordre.
El model 960 consta de dos fulls amb dos exemplars (un per a l'Administració i un altre per a la persona interessada).
El model 960 s'utilitza per fer l'autoliquidació de l'impost sobre els dels dipòsits en les entitats de crèdit.
La presentació i l'ingrés que, si escau, es derivi de les autoliquidacions confeccionades mitjançant el model 960 s'han de realitzar per via telemàtica, excepte en aquells supòsits previstos normativament.
Juntament amb el model 960 s'ha de presentar, en format PDF, la documentació prevista a l'article 11.2 de la Llei 4/2014, de 4 d'abril, i l'article 2.2 del Reglament de l'impost sobre els dipòsits de les entitats de crèdit, aprovat pel Decret 126/2014, de 23 de setembre, d'acord amb el model de l'annex 2 d'aquesta Ordre.
(Vegeu la imatge al final document)
Identificació de l'entitat declarant
Totes les declaracions informatives han de tenir aquest bloc emplenat.
Raó social de l'entitat declarant
Camp d'1 dígit, amb valors possibles "1", "2", "3" o "4"
Identificació de la seu central
Aquest bloc només ha de ser emplenat en el cas que l'entitat de crèdit tingui la seva seu central a Catalunya.
saldo a final del trimestre de la partida P4.2.1, dipòsit a la vista, captats per la seu central
saldo a final del trimestre de la partida P4.2.2, dipòsits a termini d'altres sectors residents, captats per la seu central
saldo a final del trimestre de la partida p4.1.5, dipòsits a termini d'altres sectors residents, captats per la seu central
saldo a final del trimestre de la partida P4.2.5, dipòsits de la clientela, altres sectors residents, ajustos per valoració, captats per la seu central
saldo a final del trimestre de la partida P4.3.2, dipòsits de la clientela, administracions públiques no residents, ajustos per valoració, captats per la seu central
saldo a final del trimestre de la partida P4.4.5, dipòsits de la clientela, altres sectors no residents, ajustos per valoració, captats per la seu central
Identificació de les sucursals i oficines
Aquest bloc s'ha d'emplenar per a cadascuna de les sucursals i oficines de l'entitat ubicades a Catalunya.
saldo a final del trimestre de la partida P4.2.1, dipòsits a la vista, captats per la sucursal o oficina
saldo a final del trimestre de la partida P4.2.2, dipòsits a termini d'altres sectors residents, captats per la sucursal o oficina
saldo a final del trimestre de la partida P4.1.5, dipòsits de la clientela, administracions públiques espanyoles, ajustos per valoració captats per la sucursal o oficina
saldo a final del trimestre de la partida P4.2.5, dipòsits de la clientela, altres sectors residents, ajustos per valoració, captats per la sucursal o oficina
saldo a final del trimestre de la partida P4.3.2, dipòsits de la clientela, administracions públiques no residents, ajustos per valoració, captats per la sucursal o oficina
saldo a final del trimestre de la partida P4.4.5, dipòsits de la clientela, altres sectors no residents, ajustos per valoració, captats per la sucursal o oficina